จำกัดพอร์ต ขณะที่ SET กำลังชะลอลงที่แนวต้าน
โดย...Technical Team
14 ม.ค. 2556

โดย...Technical Team
ดัชนี SET กำลังชะลอตัวและการแกว่งอาจเพิ่มขึ้น ขณะที่ดัชนีทดสอบแนวต้านในรูป แม้ว่ายังไม่มีสัญญาณเตือนแรงๆ เกิดขึ้น เพราะตลาดหุ้น Asia Pacific ยังคงอยู่ในขาซิกแซ็กขึ้นนั้น แต่เพื่อระวังไว้ก่อน ท่านผู้อ่านก็ควรจำกัดพอร์ตและให้ลดพอร์ต ถ้า SET หลุดแนวรับที่ 1,384 ลงมาระหว่างวัน ถ้ามีสัญญาณการกลับเข้าไปเล่นอย่างเป็นเรื่องเป็นราว ก็จะมี Update ให้ในนี้ หรือในเว็บไซต์ของ KS ในหมวดบทวิเคราะห์ทางเทคนิค
อาทิตย์ที่แล้วเราบอกว่า ดูมีลุ้นบวก ขณะที่ SET ทดสอบแนวต้านในรูป แต่ที่จะขอ Update คือ เรายอมรับว่าเราอาจดูผิดและความเสี่ยงกำลังเพิ่มขึ้นที่แนวต้าน โดยแนวต้านในรูปนี้จะสอดคล้องกับด่านที่ 1,423 และ 1,436-1,443 สำหรับอาทิตย์นี้
สำหรับความเสี่ยงขาลงในรอบนี้ ถ้า SET หลุด 1,384 ดัชนี SET อาจลงไปทดสอบแนวรับ X ในรูป ซึ่งอยู่ที่ 1,360-1,368 สำหรับอาทิตย์นี้
ในหุ้นหลักบ้านเรา สถานการณ์กำลังดู HiRisk-HiReturn นั่นคือ ในด้านความมีลุ้น ก็คือ SET 50 กำลังเด้งขึ้นมาจากแนวรับ 938-936 และพลังงานก็ดูมีปฏิกิริยาที่จาก Cycle Support ส่วนความเสี่ยง ก็คือ หุ้นบ้านเราอาจยังอ่อนกว่าเพื่อนบ้านต่อได้อีก นอกจากนี้ถ้าดูจากดัชนีธนาคารและหุ้นเป็นตัวๆ ในหมวดก็เป็นลักษณะ HiRiskHiReturn เช่น ถ้าดูจากดัชนีธนาคารที่เริ่มหลุดลงมา และอาจยังถอยต่อได้อีก ขณะที่ KTB ชี้ว่าแถวๆ 19.9-19.6 ก็แนวรับแล้ว ซึ่งสถานการณ์แบบนี้ ก็ต้องขอจับตาและ Update ต่อไป แต่จะดูดีขึ้นถ้าดัชนี SET 50 ทะลุกลับขึ้นมายืนเหนือ 949-950 ได้ และจะดีมากขึ้นถ้าทะลุ 964 ขึ้นมาด้วย (รูป Charts ต่างๆ ที่พูดถึงมีแสดงให้ดูใน Market Timing และจะมี Update ให้เรื่อยๆ) 
ในหมวดที่ขอ Update คือ หลายหมวดที่แกว่งลงก็ยังดูไม่เสียทรง และยังเป็นลักษณะแกว่งซิกแซ็กขึ้น เช่น Property (หุ้นบ้าน รับเหมาและนิคมฯ) Commerce Insurance Tourism และ Transportations และเป็นตัวอื่นๆ ตาม Update ส่วนหุ้นโรงกลั่นที่ขอ Update คือ BCP ถ้าทะลุ 33 ได้อาจต่อไป 36.50, 40 หรือสูงกว่านั้น TOP ทะลุ 70.5 ขึ้นมาแล้ว ก็มีลุ้นต่อไปทดสอบ 73.5 และ/หรือ 74.5 หรือสูงกว่านั้น IRPC ดูด่านที่ 4.44, 4.52 และ 4.6 ESSO มีด่านที่ 11 และ 11.4 และอื่นๆ รวมทั้งหุ้นเล็กๆ ที่เล่นกันอยู่ในช่วงนี้ ก็จะมี Update และหาให้เป็นตัวๆ ใน Market Timing 
สำหรับแนวโน้มราคาทองนั้น ระยะกลางยาว ยังลุ้นว่าอาจกำลังสร้างฐานอยู่ โดยด่านที่เป็นขอบของฐานจะอยู่ที่ 1,800 เหรียญสหรัฐ เพราะฉะนั้นสัญญาณการเริ่มซิกแซ็กขึ้นอย่างเป็นเรื่องเป็นราวในระยะกลางก็เมื่อราคาทองโลกสามารถปิดทะลุ 1,800 เหรียญสหรัฐ ได้ ส่วนระยะสั้นที่แกว่งอยู่ ก็มีด่านที่ 1,680 เหรียญสหรัฐ และ 1,694 แนวรับที่ 1,658 เหรียญสหรัฐ และ 1,646 ความเสี่ยงอาจเพิ่มขึ้น ถ้าแนวรับแถวๆ 1,630 ยืนไม่อยู่ กรณีนั้นอาจแกว่งแรงลงไปทดสอบ 1,590 และ 1,555 ส่วนทองบ้านเราก็ดูแนวรับที่ 2.38 หมื่นบาท และ 2.33 หมื่นบาท กรณีรีบาวด์ก็มีด่านที่ 24,550 บาท และ 2.48 หมื่นบาท